Alexander Anton Hörschelmann

Alexander Anton Wilhelm Hörschelmann (11. august 1836 Martna – 30. mai 1885 Tallinn) oli Eesti vaimulik.

Alexander Anton Hörschelmann sündis Martna Püha Martini koguduse õpetaja Otto August Leopold Hörschelmanni ja Charlotte Wilhelmine Marie Hörschelmanni (sünd. Luther) pojana. Tema emapoolne vanaisa oli Tallinna kaupmees Dietrich Martin Luther. Vaimulikukutse valisid ka ta vennad Ferdinand Dietrich Nicolai, August Konstantin ja Johannes Eduard Robert.

Ta õppis Tallinna toomkoolis aastatel 1850–1854 ning Tartu ülikooli usuteaduskonnas 1855–1858. Oli koduõpetaja Kloodi mõisas. Eestimaa vikaarpastor 10. veebruarist 1863.
Hörschelmann kutsuti Hageri Lambertuse koguduse õpetajaks 12. mail 1864 - 1864–1885, (introdutseeriti 21. juunil 1864). 

1865. aastal asutas ta Eesti Piibliseltsi Hageri abipiibliseltsi ja oli selle eestseisja. 8. oktoobrist 1876 oli Haapsalu kreisi koolikomisjoni vaimulik liige, tegutses köstri- ja pastorileskede kassa juures. Kuna kogudus oli esialgsega võrreldes mitmekordseks suurenenud, algatas ta kiriku uuendamiseks korjanduse. 

1882. aastal tabas teda kirikumõisas pikselöök, mille tagajärjel ta haigestus ega tervenenudki sellest.Liivi Aarma Põhja-Eesti vaimulike lühielulood 1525-1885 Tallinn 2007

Isiklikku
Tema väimees oli Koeru Maarja-Magdaleena koguduse õpetaja Adolf Georg Haller.

Esivanemad

Vaata ka
Hörschelmann

Viited

Kategooria:Hageri Lambertuse koguduse vaimulikud
Kategooria:Eestimaa vaimulikud
Kategooria:Baltisaksa vaimulikud
Kategooria:Tartu Ülikooli usuteaduskonna vilistlased
Kategooria:Korporatsioon Estonia liikmed
Alexander Anton
Kategooria:Sündinud 1836
Kategooria:Surnud 1885